## Rješenje o davanju suglasnosti Erste d.o.o., društvu za upravljanje obveznim mirovinskim fondom, na imenovanje člana Nadzornog odbora društva gosp. Petera Rebola, Hafnerriegel 20, 8010 Graz, Republika Austrija

### NN 92/2006 (17.8.2006.), Rješenje o davanju suglasnosti Erste d.o.o., društvu za upravljanje obveznim mirovinskim fondom, na imenovanje člana Nadzornog odbora društva gosp. Petera Rebola, Hafnerriegel 20, 8010 Graz, Republika Austrija

# HRVATSKA AGENCIJA ZA NADZOR FINANCIJSKIH USLUGA

**2163**

Na temelju odredbi članka 15. stavak 1. točke 4. alineja 2 i članka 8. stavak 1.
Zakona o Hrvatskoj agenciji za nadzor financijskih usluga (»Narodne novine«, br.
140/05) primjenom odredbi članka 14. i 15. Zakona o obveznim i dobrovoljnim
mirovinskim fondovima (»Narodne novine« broj 49/99, 63/00, 103/03 i 177/04), a u
svezi članka 2. Pravilnika o dokumentaciji koja se prilaže zahtjevu za
autorizaciju (»Narodne novine« broj 57/01 i 128/02), Uprava Hrvatske agencije za
nadzor financijskih usluga odlučujući o zahtjevu za odobrenje imenovanja člana
Nadzornog odbora Erste d.o.o. društva za upravljanje obveznim mirovinskim
fondom, Zagreb, Varšavska 3 – 5 na sjednici održanoj dana 3. kolovoza 2006.
godine donijela je

## RJEŠENJE

1. Daje se suglasnost Erste d.o.o., društvu za upravljanje obveznim mirovinskim
fondom, na imenovanje člana Nadzornog odbora društva gosp. Petera Rebola,
Hafnerriegel 20, 8010 Graz, Republika Austrija.
2. Ovo Rješenje objavit će se u »Narodnim novinama«.

```
Obrazloženje
```

Erste d.o.o. društvo za upravljanje obveznim mirovinskim fondom dostavilo je
dana 14. srpnja 2006. godine Hrvatskoj agenciji za nadzor financijskih usluga
zahtjev za izdavanje suglasnosti na imenovanje člana Nadzornog odbora društva
gosp. Petera Rebola, iz Graza, Hafnerriegel 20, Republika Austrija.
Uz isti prilažu svu potrebnu dokumentaciju kako to propisuje Pravilnik o
dokumentaciji koja se prilaže zahtjevu za autorizaciju.
Pregledom zahtjeva, utvrđeno je da je Društvo poslalo svu potrebnu dokumentaciju
iz koje je razvidno da predloženi zadovoljava uvjete propisane u čl. 14. Zakona
o obveznim i dobrovoljnim mirovinskim fondovima i čl. 436. u svezi čl. 255.
Zakona o trgovačkim društvima, odnosno da ne postoje okolnosti iz čl. 15. Zakona
o obveznim i dobrovoljnim mirovinskim fondovima.
Slijedom navedenog Agencija nalazi da su za predloženog člana Nadzornog odbora
Društva ispunjene zakonom propisane pretpostavke pri obavljanju funkcije člana
Nadzornog odbora društva za upravljanje obveznim mirovinskim fondom.
Sukladno odredbi čl. 8. st. 4. Zakona o Hrvatskoj agenciji za nadzor
financijskih usluga, ovo rješenje objavit će se u »Narodnim novinama«.
Rješenje je potpisano na temelju ovlasti predsjednika Uprave gosp. Ante Samodola
u smislu članka 4. stavak 3. Zakona o Hrvatskoj agenciji za nadzor financijskih
usluga (»Narodne novine« broj 140/05) i članka 10. Statuta Hrvatske agencije za
nadzor financijskih usluga (»Narodne novine« broj 31/06).
Podnositelj zahtjeva ispunio je uvjete iz članka 6. točke 1. Pravilnika o vrsti
i visini naknada i administrativnih pristojbi Hrvatske agencije za nadzor
financijskih usluga (»Narodne novine« br. 45/06).

UPUTA O PRAVNOM LIJEKU

Protiv ovog rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od dana
primitka ovog Rješenja.

Klasa: UP/I -140-01/06-05/06
Urbroj: 326-204/06-2
Zagreb, 3. kolovoza 2006.

Član Uprave
**Ivica Letinić**, v. r.

Rješenje, NN 92/2006-2163
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)